فى مرة جاوبت على سؤال بالشكل ده وسمعوه الجماعة اخوانا الأحباء بتوع لندن من الكونجريجيشن اللى مش ويانا فى الخط يعنى وخدوها نكتة كل ما يقابلوا الشخص يقولوله إنت بقى من اللى بتصلى فى الحمام وهات يا ضحك وعملوها نكتة وفكاهة واستمرت سنين يعنى قال إحنا هرطقنا وقولنا الناس إيه ممكن إنها تصلى فى الحمام آدى خدوا بقى خدوا يا اخويا آدى الناس بتوع الحمام الوسخين ، يقولك تصلى قال فى الحمام وتقرا الإنجيل فى الحمام شوف الوساخة واعتبروها نكتة ده فكرنى بالظبط لما كنا فى المعتقل سنة واحد وتمانين واتنين وتمانين وكنا فى الزنازين وكان عندنا ناس سجانه يعنى السجان يعنى الحارس فكان منهم راجل نكته اسمه عم عبدالغنى منساهش يعنى عم عبدالغنى فى مرة م المرات احنا عندنا كانوا يطلّعونا من الزنزانة بالدور يعنى كده كل حين ومين عشان خاطر نروح الحمام والحمام عبارة عن زنزانتين جنب بعض شايلين الحيطة اللى فى النص وعاملينها كتف صغيرة كده زى بتاع التواليتات العامة يعنى كتف زغنتوت كده بين الاتنين والاتنين يخشوا يستحموا سوا مع بعض وشرط الحما الاتنين ده الواحد مايخدش أكتر من خمس دقايق يستحمى ويسليه كده الراجل عم عبدالغنى ده وهو بيدخل الواحد يقوله تخشوا تستحموا لقط غزال لقط غزال ، لقط غزال يعنى إيه ؟ يعنى الغزال وهو بيجرى رجليه ما بتلحقش الأرض يعنى بيطير كده فانت تستحمى طيران يعنى لقط غزال ، فاتت ع الحاجات دى كام سنة ؟ تمنتاشر سنة والواحد لسه فاكرها ..